**Referat fra styremøte i Forskerforbundet ved OsloMet 22. mars 2021**

Til stede:Knut Oterholm, Inger-Lise Neslein (møteleder), Bjørn Ervik, Ismail Hassan, Audun Sanderud, Halvor Hanisch, Erik Dahlgren og Arve Angen (referent)

Forfall: Heidi Woll, Eldbjørg Marie Schôn og Anne-Catrine Wolden

Hvor: Teams

Saker:

|  |  |  |
| --- | --- | --- |
|  |  | Oppfølging |
| 1 | Presentasjon av Halvor  Halvor er vår nye styremedlem fra FF-SVA.  Vi hadde en kort presentasjonsrunde av styremedlemmene. |  |
| 2 | **Oppfølging fra forrige styremøte**  “Konseptutvalgutredning”. Vi lurte på hva som egentlig lå i dette begrepet. Erik har ikke blitt noe klokere på dette etter siste idf-møte.  “Tofaktorautentisering”. Det vil komme en mobilapp til autentisering, for å kunne logge seg inn. De som ikke vil bruke egen mobil kan få en app-løsning for pc eller mac i stedet. |  |
| 3 | **IDF-saker**  Det var kun orienteringssaker denne gangen.  31/21-Ressursplanlegging i styringsportalen.  Det arbeides med å digitalisere arbeidsplanene på OsloMet. Digitalisering er vel og bra, men her er det også et forslag om at det kun er leder som skal ha tilgang til å se arbeidsplanene. Dermed vil man miste åpenhet om disse planene. Arbeidsplaner er ikke hemmelige, og de bør ligge åpne, i hvert fall innenfor samme enhet.  35/21-Samlokalisering av universitetsbiblioteket i P52.  Det har ikke vært med noen tillitsvalgte i prosjektgruppen som har utredet saken, og det skulle det vært. Forslaget er her at nye ub skal ha 10% mindre areal enn det har nå, og det skal bli færre studentarbeidsplasser. Men opprinnelig var meningen at samlokaliseringen skulle innebære en styrkning av UB, og at det skulle bli et “fyrtårn” for OsloMet.  Medlemmer vi har snakket med på UB er ikke glade for dette forslaget, og de er skeptiske til om dette blir bra nok. Det blir også hevdet at det nåværende arealgrunnlaget i dagens ub i Pilestredet er større enn det vises til i utrediningen, og at reduksjonen derfor vil bli enda mer enn 10%. Vi må få sjekket dette opp i forhold til tegninger av bygg.  Økonomi tror ikke dette vil spare penger, og vil ikke anbefale det. Hva får vi egentig igjen for pengene? |  |
| 4 | **Årsmøtet**  Ordstyrer - Inger-Lise spør Hilde Sylliaas om hun kan stille i år også.  Referent - Bjørn Ervik sa seg villig til å være referent.  Underskrivere - Vi ordner dette på årsmøtet.  Det skal være valg på leder. Inger-Lise har gitt beskjed til valgkomiteen om at hun stiller til valg.  Vi arrangerer årsmøtet på Zoom, da det fungerer bedre der enn på Teams.  Hvis vi trenger å holde avstemning, må vi foreta en test først for å sjekke hvilken løsning som passer best. De som teller må kunne se resultatet og må kanskje gjøres til moderatorer. |  |
| 5 | **Regnskap 2020**  Regnskapet for 2020 ble presentert og gjennomgått. Styret godkjente regnskapet. |  |
| 6 | **Budsjett 2021**  Arbeidsutvalgets forslag til budsjett for 2021 ble presentert og gjenomgått.  Forslaget, med eneste endring å endre posten “gaver, representasjon” til 25000 kr, ble vedtatt. |  |
| 7 | **Presentasjon av arbeidsplanarbeidet, ved Ismail**  Eldbjørg, Ismail og Audun har sett på arbeidsplaner og faktorer, og Ismail presenterte gruppas arbeid.  Gruppen ser nærmere på punktet om Emneansvar. Det bør presiseres. |  |
| 8 | **Runde rundt bordet**  Styremedlemmene orienterte kort om situasjonen ute på enhetene |  |
| 9 | **Eventuelt**  Puls 3 er foreløpig utsatt. Flere har reagert på at tall fra undersøkelsen har blitt brukt til noe de egentlig ikke var ment for.  Vi ønsker ikke å stoppe puls 3, kanskje er det nok at det på enkelte spørsmål blir lagt ved en forklaring på hva svarene skal brukes til.  Erik orienterte om høstens mulige 2.5.1-forhandling. Vi ønsker å starte opp prosessen tidligere enn før, slik at vi kan bli ferdige tidligere, og dermed få mindre hastverk. Noe må avklares før sommeren. |  |